
30 iunie 1944. ,Opozitia” română decide deschiderea 
. Cronica unei operaţiunii «Poarta Iaşilor», informând pe sovietici că 


À 


„trupele române aflate pe front vor primi ordinele necesare 
cu scopul de a lăsa să treacă trupele sovietice, pentru a 
continua apoi împreună lupta alături de armatele aliate, 
până la eliberarea completă a ţării, ocupată de germani, 
inclusiv partea din Transilvania cedată în urma arbitrajului 
de la Viena”. 


După constituirea Blocului National Democrat (între P.N.T., 
P.N.L., P.S.D. și P.C.R., la 20 iunie 1944), care își propunea 
„încheierea fără întârziere, în baza ofertei făcute de Aliați, a 
unui armistițiu cu Naţiunile Unite”, şi după ce luliu Maniu 
înmânase (la 22 iunie) lui Grigore Niculescu-Buzesti un 
Mesaj pentru a fi transmis la Cairo lui Barbu Ştirbei prin 
care se solicita „ajutor aliat", „opoziţia română” a transmis 
lui George Duca (la Stockholm), următorul text (la 30 iunie, 
| trimis, prin curier, de Grigore Niculescu-Buzesti), care avea 
i să fie înmânat ambasadoarei sovietice Aleksandra 
Kollontai la 1 iulie 1944: 


„Constatându-se voinţa unamimă a ţării, reafirmată prin 
actul de constituire a opoziţiei patriotice democratice, 
decmai s-a elaborat sub directia M.S. Regelui proiectul 


arl = de Re a 
Următor privind ieşirea din război a României. 

Acest proiect prevede inlocuirea regimului actual printr-un 
guvern care îşi va asuma sarcina de a organiza ieşirea României din război, cat si încheierea unui 
armistițiu cu cele trei puteri aliate principale. Trupele române aflate pe front vor primi ordinele 
necesare cu scopul de a lăsa să treacă trupele sovietice, pentru a continua apoi împreună lupta 
alături de armatele aliate, până la eliberarea completă a ţării, ocupată de germani, inclusiv partea din 
Transilvania cedată în urma arbitrajului de la Viena”. 


Pentru reuşita acţiunii preconizate se preciza că „o condiţie esenţială” era reprezentată de „un ajutor 
aliat”, care să constea în: 


- o ofensivă rusă masivă pe frontul român, care va trebui să fie declanşată cel mai târziu după 
schimbarea guvernului. Această ofensivă, sprijinită de atitudinea trupelor române, este un element 
absolut indispensabil atât pentru a pune capăt definitiv alianţei României cu Germania, cât pentru a 
atrage trupele germane care se află în rezervă în Moldova şi în Basarabia şi care ar putea să se 
întoarcă împotriva noului guvern, pentru a opri mişcarea. 


- Trimiterea a trei brigăzi «aeropurtate», cărora noi le garantăm securitatea de aterizare la puncte şi 
etape ce vor fi indicate la timp. Aceste brigăzi ne sunt la fel de indispensabile în interior - având în 
vedere raportul de forte menţionat româno-german - pe cât ne este ofensiva rusă pe front. De altfel, 
ele vor avea o asemenea importanţă psihologică fata de elementele şovăielnice, a căror loialitate ar 
putea fi pusă la îndoială. Aceste brigăzi vor trebui să aducă armament suplimentar format din arme 
automate etc. pentru 2.500 de oameni. 


Acest armament va servi la înzestrarea formațiunilor patriotice ce vor ajuta trupele române regulate în 
misiunea lor din interiorul ţării. În plus faţă de cele trei brigăzi menţionate ar fi de cea mai mare 
importanţă de a putea conta pe 2.000 de parasutisti care ar fi alnssati în puncte ce vor fi indicate în 
timp util. Brigăzile şi paraşutiştii trebuie sa fie trimise simultan cu schimbarea regimului... 


Lăsăm la latitudinea Comandamentului suprem aliat dacă aceste trei brigăzi «aeropurtate» sunt 
formate din trupe sovietice sau din unităţi anglo-saxone şi ruse... 


- Simultan cu schimbarea regimului, Aliaţii trebuie să bombardeze rutele care duc din Ungaria şi 
Bulgaria către România cu scopul de a împiedica trecerea trupelor germane către ţara noastră”. 


Se mai preciza că aceste cereri nu erau „decât un minimum indispensabil pentru reuşita acţiunii 
noastre”, că „orice colaborare cu mareşalul Antonescu este astăzi în afara posibilului”, că „ar fi o iluzie 
pentru Aliați posibilitatea unei înţelegeri cu mareşalul Antonescu” şi se cerea să se comunice 
„ameliorările imediate ale condiţiilor de armistițiu pe care Aliaţii sunt dispuşi să le accepte”, care nu 
puteau fi ,,mai putin favorabile decât cele consimtite cu mareşalul Antonescu”. 


Opoziția unită mai insista asupra „unei discretii absolute ce trebui păstrată fata de reprezentanţii 
noştri oficiali la Stockholm” (ambasadorul Frederici Nanu - n.n.). 


În 1959, şi Emil Bodnăraş confirma informaţiile din acest document, precizând: „Eu însă nu-mi aduc 
aminte să fi primit vreo comunicare că s-a înţeles ceea ce vrem noi... Noi nu am primit o comunicare 
de la sovietici că au înţeles ce vrem să facem, dar bombardamentele au venit din partea anglo- 
americanilor (la 26 august 1944 în pădurea Băneasa - n.n.). 


Notă - Titlul original - „Din cronica preliminariilor de armistitiu/lovituri de stat” de la 23 august 1944 

